open-index/open-wikipedia-markdown huggingface dataset:
Ιωάννης Νικολάου Μαυροκορδάτος

Ο **Ιωάννης Β' Μαυροκορδάτος** ήταν ηγεμόνας της Μολδαβίας.

Ο Ιωάννης Β' ήταν γιος του Νικολάου Μαυροκορδάτου, πρίγκιπα της Μολδαβίας (1709-10, 11-15) και της Βλαχίας (1715-16, 19-30). Η οικογένειά του ήταν από τα επιφανή μέλη των Φαναριωτών της Κωνσταντινούπολης.

Ο θείος του Ιωάννης Α' Μαυροκορδάτος ήταν πρίγκιπας της Βλαχίας (1716-19). Επίσης ο αδελφός του Κωνσταντίνος Μαυροκορδάτος ήταν πρίγκιπας της Βλαχίας (1730, 31-33, 35-41, 44-48, 56-58, 61-63) και της Μολδαβίας (1733-35, 41-43, 48-49, 1769). 

Ο ίδιος διαδέχθηκε τον αδελφό του ως πρίγκιπας της Μολδαβίας (1743-47).

## Οικογένεια
Ο Ιωάννης Β' νυμφεύτηκε τη Σουλτάνα Μάνου, από την επίσης οικογένεια Φαναριωτών. Γιος τους ήταν ο Αλέξανδρος Β' Μαυροκορδάτος ο *φιραρής*.


Flickr - fusion-of-horizons - stavropoleos (273) flipped.jpg|Από δεξιά προς τα αριστερά: Ιωάννης Νικολάου Αλεξάνδρου Μαυροκορδάτος, δόμνα Σμαράγδα, δομνίτσα Μαρία. Κάτω: Κωνσταντίνος, Ιωάννης, Σουλτάνα, Αλεξάνδρος, Σμαραντίτα. Μονή Σταυροπόλεως, Βουκουρέστι.
Nikolaos Maurokordatos 1721.jpg|Ο Ιωάννης Νικολάου Μαυροκορδάτος.
Nikolaos A Mavrokordatos Peri Kathekonton Leipzig 1722 cover 4o.jpg|Το έργο *Περί Καθηκόντων*, Λειψία 1722, του Ιωάννη Νικολάου Αλεξάνδρου Μαυροκορδάτου.


## Παραπομπές


Κατηγορία:Ηγεμόνες της Μολδαβίας
Κατηγορία:Ηγεμόνες της Βλαχίας
Κατηγορία:Διερμηνείς της Υψηλής Πύλης
Ιωαννης
Κωνσταντίνος Λ. Παπαδημητρίου

Ο **Κωνσταντίνος Λ. Παπαδημητρίου** (; - Οκτώβριος 1961) ήταν Έλληνας στρατιωτικός και νομάρχης.
Υπηρέτησε ως Νομάρχης Λασιθίου το 1938-1939. Αποστρατεύτηκε με το βαθμό του Υποστράτηγου.
Κηδεύτηκε στις 3 Οκτωβρίου 1961.

## Παραπομπές


Κατηγορία:Έλληνες αξιωματικοί του Στρατού Ξηράς
Κατηγορία:Νομάρχες Λασιθίου
Αλέξανδρος Μαυροκορδάτος ο Δελήβεης

Ο **Αλέξανδρος Κωνσταντίνου Μαυροκορδάτος** 1742 - 27 Μαρτίου 1812) ήταν πρίγκιπας της Μολδαβίας (ως Αλέξανδρος Θ΄, 1782-85). Το προσωνύμιό του *δελήβεης* (deli = παράτολμος, bey = άρχοντας) τον ξεχωρίζει από τον ομώνυμο εξάδελφό του Αλέξανδρο Β' *φιραρή*.

Ήταν γιος του Κωνσταντίνου Μαυροκορδάτου πρίγκιπα της Βλαχίας και της Μολδαβίας και της 2ης συζύγου του Αικατερίνης Ρωσσέτη. Η οικογένειά του ήταν από τις επιφανείς των Φαναριωτών στην Κωνσταντινούπολη. 

Ο πατέρας του ήταν πρίγκιπας της Μολδαβίας (1733-35, 41-43, 48-49, 69) και της Βλαχίας (1730, 31-33, 35-41, 44-48, 56-58, 61-63). Επίσης ο θείος του Ιωάννης Β' Μαυροκορδάτος ήταν πρίγκιπας της Μολδαβίας (1743-47). 

Ο Αλέξανδρος Α' διαδέχθηκε τον Κωνσταντίνο Μουρούζη το 1782 στην ηγεμονία της Μολδαβίας, που την κράτησε ως το 1785, οπότε τον διαδέχθηκε ο εξάδελφός του Αλέξανδρος Β' Μαυροκορδάτος, ο λεγόμενος *φιραρής*.

## Οικογένεια
Νυμφεύτηκε τη Μαρία Καλλιμάχη (1740 - 1831) και είχε τέκνο:
* Ραλού (29 Μαρτίου 1860 - Φανάρι, 9 Φεβρουαρίου 1802), παντρεύτηκε τον Κωνσταντίνο Μουρούζη (1786-1821) μεγάλο διερμηνέα της Υψ. Πύλης.
** Αλέξανδρος Κ. Μουρούζης 1805-1873, πρωθυπουργός της Μολδαβίας. Νυμφεύτηκε πρώτα την Πουλχερία Ροσέτη.
*** Ελίζα Μουρούζη 1835-1923, παντρεύτηκε τον Θρασύβουλο Ζαΐμη πρωθυπουργό της Ελλάδας.
**** Αλέξανδρος Ζαΐμης ύπατος Αρμοστής Κρήτης και πρωθυπουργός της Ελλάδας.

## Παραπομπές


## Πηγές
* Ιστορία του Ελληνικού Έθνους, τόμος ΙΑ'

## Δείτε επίσης
* Οικογένεια Μαυροκορδάτου

Κατηγορία:Ηγεμόνες της Μολδαβίας
Αλεξανδρος
Κωνσταντίνος Σπυρίδης

Ο **Κωνσταντίνος Σπυρίδης** (1875 - 13 Νοεμβρίου 1951) ήταν Έλληνας πολιτευτής. Υπηρέτησε ως Δήμαρχος Παγασών (μετέπειτα Βόλου) την περίοδο 1934-38. Ήταν επίσης βουλευτής και υπουργός.

## Βιογραφία
Ήταν γιος του Δημητρίου Σπυρίδη. Έκανε νομικές σπουδές στην Αθήνα, στη Γαλλία και στη Γερμανία. Πολιτεύτηκε με το κόμμα των Φιλελευθέρων. Εξελέγη βουλευτής Λάρισας το 1912, τον Μάιο του 1915 , το 1926 με το Κόμμα Εθνικών Φιλελευθέρων και το 1932 με το κόμμα των Φιλελευθέρων. Στις εκλογές του 1920 εξελέγη βουλευτής Καλλιπόλεως και βουλευτής Βόλου το 1923 και το 1928.

Ο Σπυρίδης υπηρέτησε ως υπουργός Εθνικής Οικονομίας στην κυβέρνηση Ελ. Βενιζέλου από τις 11 Ιανουαρίου 1924 έως τις 6 Φεβρουαρίου 1924. Στη συνέχεια στην κυβέρνηση Καφαντάρη ήταν υπουργός Εθνικής Οικονομίας και προσωρινά Εκκλησιαστικών και Δημοσίας Εκπαιδεύσεως από τις 6 Φεβρουαρίου 1924 ως τις 12 Μαρτίου 1924.

Στην κυβέρνηση Μιχαλακόπουλου ήταν υπουργός Εθνικής Οικονομίας (7 Οκτωβρίου 1924-15 Ιουνίου 1925) και προσωρινά Εκκλησιαστικών και Δημοσίας Εκπαιδεύσεως (15 Ιουνίου 1925-26 Ιουνίου 1925). Τέλος, υπηρέτησε ως υπουργός Γεωργίας στις κυβερνήσεις του Ελ. Βενιζέλου από τις 7 Ιουνίου 1929 έως τις 22 Δεκεμβρίου 1930. Το 1934 εξελέγη Δήμαρχος Βόλου. Για τελευταία φορά εξελέγη βουλευτής Λάρισας με 6.308 ψήφους το 1946 με την Ηνωμένη Παράταξη Εθνικοφρόνων (Κόμμα Εθνικών Φιλελευθέρων).

Πέθανε το 1951.

## Παραπομπές


Κατηγορία:Βουλευτές Λάρισας
Κατηγορία:Βουλευτές Βόλου
Κατηγορία:Βουλευτές Καλλιπόλεως
Κατηγορία:Έλληνες υπουργοί Εθνικής Οικονομίας
Κατηγορία:Έλληνες υπουργοί Εκκλησιαστικών και Δημοσίας Εκπαιδεύσεως
Κατηγορία:Έλληνες υπουργοί Γεωργίας
Κατηγορία:Δήμαρχοι Βόλου
Κατηγορία:Βουλευτές εκλεγμένοι με το Κόμμα των Εθνικών Φιλελευθέρων
Κατηγορία:Βουλευτές εκλεγμένοι με το κόμμα των Φιλελευθέρων
Πέτρος Γουναράκης

Ο **Πέτρος Γουναράκης** (21 Ιανουαρίου 1893 - 1976) ήταν Έλληνας δικηγόρος και υπουργός.

## Βιογραφία
Ήταν γιος του Νικόλαου Γουναράκη, πρώην υπουργού. Σπούδασε νομικά και οικονομικές επιστήμες στη Γενεύη και έπειτα σε γαλλικά και γερμανικά πανεπιστήμια.

Σταδιοδρόμησε ως δικηγόρος στην Αθήνα και αργότερα (1946-1952) έγινε υποδιοικητής της Εθνικής Τράπεζας. Υπήρξε μεταξύ άλλων γενικός γραμματέας της Ύπατης Αρμοστείας Σμύρνης από το 1919 ως το 1922 πρόεδρος της ΔΕΗ από το 1956 ως το 1962.

Υπηρέτησε ως υπουργός Εσωτερικών στις κυβερνήσεις Βούλγαρη  και Αρχιεπισκόπου Δαμασκηνού από τις 30 Αυγούστου 1945 ως την 1η Νοεμβρίου 1945.

Έγραψε 2 βιβλία για τη συνθήκη της Λωζάνης και το "Σελίδες τινές επί της επεμβάσεως των κυβερνήσεων κατοχής εις τα της Εθνικής Τραπέζης της Ελλάδος ", το 1945.

## Παραπομπές


Κατηγορία:Έλληνες υπουργοί Εσωτερικών
Γουναράκης
Λίμνες Αργολίδας

Οι **Λίμνες** είναι χωριό της Αργολίδας. Διοικητικά αποτελούν Κοινότητα του Δήμου Άργους - Μυκηνών και με βάση την απογραφή πληθυσμού 2021 έχουν 553 μόνιμους κατοίκους.

## Γενικά και ιστορικά στοιχεία
Οι κάτοικοι του χωριού εδώ και αιώνες διατηρούν την αρβανίτικη διάλεκτο και οτιδήποτε έθιμο την συνοδεύει, καθιστώντας έτσι το χωριό ένα από τα πιο ονομαστά Αρβανιτοχώρια της Αργολίδας. Το χωριό απέχει 26,5 χιλιόμετρα από το Ναύπλιο, 19,4 χιλιόμετρα από το Άργος και βρίσκεται πάνω στον ορεινό όγκο του Αραχναίου. Οι κάτοικοί του ασχολούνται ως επί το πλείστον με την κτηνοτροφία, μετά την εγκατάλειψη της καπνοκαλλιέργειας τη δεκαετία του 2000. 

Κατά τη διάρκεια της Κατοχής, οι Λίμνες χρησιμοποιήθηκαν από το ΕΑΜ/ΕΛΑΣ ως τόπος κράτησης και εκτέλεσης συνεργατών των δυνάμεων Κατοχής, αλλά και αντιφρονούντων. Το χωριό Συγκαταλέγεται στα "μαρτυρικά χωριά" της Ελλάδας καθώς τον Μάιο του 1944 οι Γερμανοί εκτέλεσαν 87 κατοίκους κατά τις εκκαθαριστικές επιχειρήσεις που έκαναν στην περιοχή.

Από τις Λίμνες κατάγονται ο Γιώργος Καραμάνος πρόεδρος της ελληνικής κοινότητας στο Σαντιάγο της Χιλής και η κόρη του Ειρήνη, πρώτη κυρία της Χιλής μετά τις εκλογές του 2021. Καταγωγή επίσης από τις Λίμνες έχει και ο Ελληνοαυστραλός ομογενής πυγμάχος Τζορτζ Καμπόσος, ο οποίος νίκησε σε έναν συγκλονιστικό αγώνα τον Τεόφιμο Λόπες, στο Madison Square Garden της Νέας Υόρκης τον Νοέμβριο του 2021 και στέφθηκε έτσι νέος παγκόσμιος πρωταθλητής στη Lightweight κατηγορία της πυγμαχίας. 

## Γαστρονομία και παράδοση
Το χωριό φημίζεται για τα παραδοσιακά αρβανίτικα εδέσματα του όπως η *γκιόσα* (πρόβατο ή γίδα στο ξυλόφουρνο), τα χειροποίητα μακαρόνια *γκόγκες* καθώς και άλλα εδέσματα ενώ και η παραδοσιακή κεφαλογραβιέρα Λιμνών έχει ονομαστή αξία διότι παράγεται από τα ντόπια γάλατα των κτηνονοτρόφων του χωριού.

## Πολιτισμός-Αθλητισμός
Στο χωριό εδρεύουν ο Μορφωτικός Σύλλογος Λιμνών (έτος ίδρυσης το 1979) και ο ποδοσφαιρικός σύλλογος Θύελλα Λιμνών που ιδρύθηκε το 1980 και συμμετέχει στα τοπικά πρωταθλήματα της ΕΠΣ Αργολίδας.
μικρογραφία|δεξιά|Χορός στην πλατεία στο πανηγύρι της Υπαπαντής.
Στις 2 Φεβρουαρίου το χωριό γιορτάζει μεγαλοπρεπώς την Υπαπαντή του Χριστού, καθώς πανηγυρίζει ο ομώνυμος ιερός ναός που βρίσκεται στην κεντρική πλατεία του χωριού. Την παραμονή γίνεται περιφορά της εικόνας της Υπαπαντής στους δρόμους του χωριού και την επόμενη μέρα στον χώρο της πλατείας οι κάτοικοι χορεύουν και τραγουδούν παραδοσιακά τραγούδια (συχνά χωρίς συνοδεία μουσικής- τραγουδισμένα "με το στόμα" όπως λένε οι ντόπιοι).

## Πληθυσμός
Ο πληθυσμός των Λιμνών παρουσίασε διαρκή αύξηση από το 1879 μέχρι το 1940 φτάνοντας τους 1.555 το 1940. Από τότε ο πληθυσμός μειώνεται με επιτάχυνση τα τελευταία χρόνια φτάνοντας τους 553 το 2021. 

## Δείτε επίσης
* Δήμος Άργους - Μυκηνών
* Διοικητική διαίρεση Περιφερειακής Ενότητας Αργολίδας

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών
Κατηγορία:Χωριά του Αραχναίου
NGC 121

Το **[[Νέος Γενικός Κατάλογος|NGC]] 121** είναι σφαιρωτό σμήνος στο Μικρό Νέφος του Μαγγελάνου, στον αστερισμό Τουκάνα. Το ανακάλυψε ο αστρονόμος Τζον Χέρσελ (John Herschel) στις 20 Σεπτεμβρίου 1835.

## Παραπομπές


## Αναφορές

## Εξωτερικοί σύνδεσμοι
* 

0121
Κατηγορία:Σφαιρωτά σμήνη
Κατηγορία:Μικρό Νέφος του Μαγγελάνου
Κατηγορία:Τουκάνα (αστερισμός)
NGC 1049

Το **[[Νέος Γενικός Κατάλογος|NGC]] 1049** είναι σφαιρωτό σμήνος στον αστερισμό Κάμινο. Απέχει περίπου 630.000 έτη φωτός από τη Γη και είναι διακριτό με τηλεσκόπια μέτριου μεγέθους. Τον ανακάλυψε ο αστρονόμος Τζον Χέρσελ (John Herschel) στις 19 Οκτωβρίου 1835, αλλά ο γαλαξίας στον οποίο ανήκει το NGC 1049 ανακαλύφθηκε μόλις το 1938 από τον Χάρλοου Σάπλεϋ (Harlow Shapley).

## Παραπομπές


## Αναφορές

## Εξωτερικοί σύνδεσμοι
* 

1049
Κατηγορία:Σφαιρωτά σμήνη
Κατηγορία:Κάμινος (αστερισμός)
NGC 1783

Το **[[Νέος Γενικός Κατάλογος|NGC]] 1783** (καταγράφεται και ως **ESO 85-SC29**) βρίσκεται στον αστερισμό Δοράδα και είναι σφαιρωτό σμήνος αστέρων στο Μεγάλο Νέφος του Μαγγελάνου. Έχει φαινόμενο μέγεθος 10,39 που το καθιστά ένα από τα λαμπρότερα σμήνη αστέρων του Μεγάλου Νέφους του Μαγγελάνου. Το ανακάλυψε ο αστρονόμος Τζον Χέρσελ (John Herschel) στις 13 Δεκεμβρίου 1835 ενώ αργότερα ο Γιόχαν Ντράιερ (Johan Dreyer) τον περιέγραψε σε ελεύθερη απόδοση ως «αρκετά φωτεινό, μεγάλο, στρογγυλό, σταδιακά φωτεινότερο στο κέντρο, διάστικτο χωρίς να είναι ευδιάκριτα τα μέλη του»

Εκτιμάται πως είναι ηλικίας 1,7 δισεκατομμυρίων ετών. Η συνολική του μάζα υπολογίζεται πως είναι  και η ολική του φωτεινότητα , δίνοντας λόγο μάζας-φωτός 0,26.

## Παραπομπές


## Αναφορές

## Εξωτερικοί σύνδεσμοι
* 

1783
Κατηγορία:Δοράς (αστερισμός)
Κατηγορία:Σφαιρωτά σμήνη
Κατηγορία:Μέγα Νέφος του Μαγγελάνου
Πολύμυλος Κοζάνης

Ο **Πολύμυλος** είναι ορεινό χωριό της Δυτικής Μακεδονίας στην Περιφερειακή Ενότητα Κοζάνης.

## Γεωγραφικά - ιστορικά στοιχεία
Ο Πολύμυλος βρίσκεται στα ανατολικά όρια με την Περιφερειακή Ενότητα Ημαθίας και είναι έδρα της Τοπικής Κοινότητας Πολυμύλου, της Δημοτικής Ενότητας Ελλησπόντου, του Δήμου Κοζάνης. Η Τοπική Κοινότητα περιλαμβάνει εκτός από το χωριό Πολύμυλος και τους πολύ μικρότερους οικισμούς Λεβέντη, Αγίων Θεοδώρων, Ζωοδόχου Πηγής και Αγίας Παρασκευής.

Το χωριό είναι ορεινό (υψόμετρο 870 μέτρα) Στη συντριπτική τους πλειοψηφία οι κάτοικοι του χωριού είναι ποντιακής καταγωγής. Οι υπόλοιποι έχουν καταγωγή από άλλες περιοχές της Μικράς Ασίας ή της Ανατολικής Ρωμυλίας, ενώ ελάχιστοι είναι ντόπιοι. Την περίοδο της Τουρκοκρατίας και μέχρι το 1927 ο οικισμός ονομαζόταν *Χάντοβα* ή *Χάδοβα* και κατοικούνταν από Τούρκους. Η μετονομασία του χωριού σε Πολύμυλος έγινε μετά την ανταλλαγή πληθυσμών και οφείλεται στους πολλούς νερόμυλους με νερά από πηγές της Ζωοδόχου Πηγής, που υπήρχαν εκεί παλιότερα.

Στο κέντρο του χωριού βρίσκεται ο Ιερός Ναός Αγίου Γεωργίου, ο οποίος κατασκευάστηκε το 1935. 
Από τα όρια της τοπικής κοινότητας διέρχεται η Εγνατία Οδός. Κατά τη διάρκεια κατασκευής της ήρθε στην επιφάνεια αρχαιολογικός χώρος της ελληνιστικής εποχής.

Ξακουστές σε όλη την Ελλάδα είναι οι πατάτες του Πολυμύλου που καλλιεργούνται στις πλαγιές του Βερμίου σε υψόμετρο πάνω από 1.400 μέτρα. Η καλλιέργεια της πατάτας στην περιοχή ξεκίνησε τη δεκαετία του 1930. Για 25 περίπου χρόνια η περιοχή αποτελούσε σποροπαραγωγικό κέντρο. Περιζήτητα είναι και τα μάρμαρα της περιοχής, τα οποία διακρίνονται για τη λευκότητά τους.

## Αθλητισμός

Στον Πολύμυλο εδρεύει ο «Αθλητικός Σύλλογος Δάφνη Πολυμύλου» που ιδρύθηκε επίσημα το 1981 ενώ υπάρχει από το 1951 και δραστηριοποιείται στο άθλημα του ποδοσφαίρου, εκπροσωπώντας το χωριό στα τοπικά πρωταθλήματα της Ε.Π.Σ. Κοζάνης. Την αγωνιστική περίοδο 1992-93 η Δάφνη Πολυμύλου αναδείχθηκε πρωταθλήτρια και κέρδισε την άνοδο στην Δ΄ Εθνική κατηγορία, στην οποία αγωνίστηκε για μία και μοναδική φορά τη σεζόν 1993-94. Την αγωνιστική περίοδο 2010-11 ανέστειλε τη λειτουργία της και το καλοκαίρι του 2017 επέστρεψε στην ενεργό δράση έπειτα από πρωτοβουλία των κατοίκων του χωριού και των παλαίμαχων ποδοσφαιριστών της και ξεκίνησε από τη Γ΄ Κατηγορία της Ε.Π.Σ. Κοζάνης την αγωνιστική περίοδο 2017-18. Κατέκτησε αμέσως το πρωτάθλημα και την άνοδο στην Β΄ Κατηγορία, όπου και αγωνίζεται μέχρι σήμερα.

## Επιπλέον φωτογραφικό υλικό

## Εξωτερικοί σύνδεσμοι
* Αρχαίοι Κεραμικοί Κλίβανοι Πολυμύλου Κοζάνης  από τον ιστότοπο http://www.noesis.edu.gr

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
UTC+12:45

Η **UTC+12:45** είναι ένα αναγνωριστικό για μια μετατόπιση ώρας από το συγχρονισμένο παγκόσμιο χρόνο (UTC) κατά +12:45. Στο ISO 8601 ο σχετικός χρόνος θα πρέπει να γραφτεί ως . Ο χρόνος αυτός χρησιμοποιείται σε:

## Ως χειμερινή ώρα (Απρίλιο-Σεπτέμβριο)
* 20px Νησιά Τσάταμ
Η μόνη ζώνη ώρας που χρησιμοποιεί την μετατόπιση UTC+12:45 είναι η CHAST. Κατά την θερινή περίοδο (Σεπτέμβριο-Απρίλιο) χρησιμοποιείται η ζώνη ώρας UTC+13:45 (CHADT). Η ώρα απενεργοποίησης της χειμερινής ώρας Τσάταμ είναι την τελευταία Κυριακή του Σεπτεμβρίου στις 02:45 πμ, ενώ η θερινή στα νησιά Τσάταμ απενεργοποείται την πρώτη Κυριακή του Απριλίου, στις 03:45 ώρα Τσάταμ.

Κατηγορία:Μετατοπίσεις UTC
NGC 1818

Το **[[Νέος Γενικός Κατάλογος|NGC]] 1818** είναι μικρό σε ηλικία αστρικό σμήνος στο Μεγάλο Νέφος του Μαγγελάνου. Αναμένεται πως σταδιακά θα εξελιχθεί σε σφαιρωτό σμήνος, όμως είναι μόλις 25 εκατομμυρίων ετών, ενώ σχεδόν όλα τα γνωστά σφαιρωτά σμήνη σχηματίστηκαν πριν από δισεκατομμύρια χρόνια.

## Αναφορές

## Εξωτερικοί σύνδεσμοι
* 

1818
Κατηγορία:Σφαιρωτά σμήνη
Κατηγορία:Δοράς (αστερισμός)
Κατηγορία:Μέγα Νέφος του Μαγγελάνου
NGC 2298

Το **[[Νέος Γενικός Κατάλογος|NGC]] 2298** είναι σφαιρωτό σμήνος στον αστερισμό Πρύμνη. Έχει γωνιακή διάμετρο 6′,8 και φαινόμενο μέγεθος +9,35&nbsp;mag. Η ακτίνα του πυρήνα είναι 16″,3 και η επιφανειακή φωτεινότητα 18,7&nbsp;mag/arcsec2.  Πιθανόν να ήταν τμήμα του νάνου του Μεγάλου Κυνός, ενός γαλαξία νάνου ο οποίος βρίσκεται σε διαδικασία συγχώνευσης με τον Γαλαξία. Μαζί με το NGC 2298, άλλα τρία σφαιρωτά σμήνη πιθανώς ανήκουν στο νάνο του Μεγάλου Κυνός, το Μεσιέ 79, το NGC 1851 και το NGC 2808. Το ανακάλυψε ο αστρονόμος Τζέιμς Ντάνλοπ (James Dunlop) στις 8 Μαΐου 1826.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σφαιρωτά σμήνη
Κατηγορία:Πρύμνη (αστερισμός)
2298
NGC 1806

Το **[[Νέος Γενικός Κατάλογος|NGC]] 1806** είναι σφαιρωτό σμήνος στο Μεγάλο Νέφος του Μαγγελάνου, στον αστερισμό Δοράς. Το ανακάλυψε το 1836 ο αστρονόμος Τζον Χέρσελ (John Herschel).

## Αναφορές

## Εξωτερικοί σύνδεσμοι
* 

1806
Κατηγορία:Δοράς (αστερισμός)
Κατηγορία:Σφαιρωτά σμήνη
Κατηγορία:Μέγα Νέφος του Μαγγελάνου
Ίδρυμα Praemium Erasmianum

Το **Ίδρυμα** **Praemium Erasmianum** είναι ολλανδικό πολιτιστικό ίδρυμα το οποίο ασχολείται με τις κοινωνικές επιστήμες και τις τέχνες. Ιδρύθηκε το 1958 από τον πρίγκηπα . Ο σκοπός του ιδρύματος είναι να ενδυναμώσει τη θέση των τεχνών και κοινωνικών επιστημών στην κοινωνία. Το ίδρυμα εμπνέεται από τις ιδέες του λογίου του 15ου αιώνα Ντεζιντέριους Εράσμους -από τον οποίο έχει λάβει και την ονομασία του- και τις ευρωπαϊκές πολιτιστικές παραδόσεις. Οι ανθρωπιστικές αξίες, όπως η ανοχή, ο πολιτιστικός πλουραλισμός και κριτική σκέψη, αντικατοπτρίζονται στην επιλογή των ατόμων που επιλέγονται να βραβευτούν με το βραβείο αυτό, και στις γενικότερες δραστηριότητες του οργανισμού.

## Περιγραφή

### Δομή και έσοδα
Ο επικεφαλής του ιδρύματος είναι ο βασιλιάς Γουλιέλμος Αλέξανδρος της Ολλανδίας. Το διοικητικό συμβούλιο του ιδρύματος αποτελείται από μέλη τα οποία αντιπροσωπεύουν την πολιτιστική, λόγια και επιχειρηματική κοινότητα της Ολλανδίας. Τα κεφάλαια για την λειτουργία ιδρύματος έρχονται παρέχονται από τα κρατικά έσοδα των τυχερών παιχνιδιών και αθλητικών διοργανώσεων, αν και οικονομικά το ίδρυμα θεωρείται ανεξάρτητο.

### Βραβείο Εράσμους
Το ίδρυμα απονέμει το βραβείο Εράσμους,, το οποίο απονέμεται κάθε έτος σε άτομα ή οργανισμούς οι οποίοι είχαν εξαιρετικές συνεισφορές στον πολιτισμό, κοινωνία, ή τις κοινωνικές επιστήμες στην Ευρώπη και τον υπόλοιπο κόσμο.Διοργανώνει επίσης μεγάλο αριθμό από ακαδημαϊκές και πολιτισμικές δραστηριότητες γύρω από την τελετή απονομής του βραβείου, καθώς και αφιερώματα στο πρόσωπο του βραβευθέντα και το έργο του. 

### Ερευνητικά βραβεία
Το ίδρυμα έχει επίσης απονείμει ετήσια βραβεία έρευνας από το 1988, όπου απονέμει έως 5 βραβεία μέχρι €3.000 το καθένα σε αποφοίτους διδακτορικών τον οποίων η πτυχιακή τους εργασία έχει συμβάλει σημαντικά στις κοινωνικές επιστήμες. Τα βραβεία απονέμονται από τον πρόεδρο του Ιδρύματος.

## Παραπομπές

## Εξωτερικοί σύνδεσμοι
* Ο ιστότοπος του ιδρύματος

Κατηγορία:Οργανώσεις με έδρα την Ευρώπη
Κατηγορία:Πολιτιστική ιστορία
Κατηγορία:Βραβείο Erasmus
Κύπελλο Ισπανίας ποδοσφαίρου ανδρών 2015–16

μικρογραφία|Φωτογραφία του σταδίου Βιθέντε Καλδερόν όπου διεξήχθη ο τελικός.
Το **κύπελλο Ισπανίας 2015-16** ξεκίνησε στις 2 Σεπτεμβρίου με τον πρώτο γύρο και ολοκληρώθηκε στις 21 Μαΐου του 2016 με τον τελικό. Συμμετείχαν 83 ομάδες. Νικήτρια αναδείχθηκε η Μπαρτσελόνα. 

## Τρίτος Γύρος

## Γύρος των 32

## Γύρος των 16

## Προημιτελικά

## Ημιτελικά

## Τελικός

*Κύριο θέμα: [[Τελικός κυπέλλου Ισπανίας 2016]]*

Ο τελικός έγινε στις 21 Μαΐου 2016.

Κυπελλο Ανδρων 2016
Κατηγορία:Ποδόσφαιρο το 2015
Κατηγορία:Ποδόσφαιρο το 2016
Φαίδων (όνομα)

**Φαίδων** (γενική: *Φαίδωνος* και *Φαίδωνα*), ελληνικό αντρικό κύριο όνομα (βαφτιστικό όνομα). Γιορτάζει στις 6 Ιανουαρίου.) 

Το όνομα *Φαίδων* προέρχεται από το θέμα *φαιδ-* του αρχαιοελληνικού επιθέτου *φαιδρός*, με αρχική σημασία «λαμπερός, φωτεινός». (Βλ. όνομα Φαίδρος.)

## Τύποι του ονόματος
* *Φαίδων Βαπτιστικό* 
* *Φαίδωνας*, καθημερινός τύπος
* Φαιδωνάκος χαϊδευτικό

## Διάδοση του ονόματος
Το όνομά Φαίδων επανήλθε στο Ελληνικό ονοματολόγιο τις παραμονές της επανάστασης του 1821 σαν σύμβολο της συνέχειας του ελληνισμού και της επιθυμίας του έθνους να ζήσει ελεύθερο .Ετυμολογία του ονόματος σημαίνει πως είναι: Λαμπερός, Φωτεινός, Όμορφος. Υποκοριστικά του ονόματος: (Φαίδωνας, Φαιδωνάκος.)  

Σε μια προσπάθεια στατιστικής αποτίμησης της συχνότητας των ελληνικών ονομάτων, το βαφτιστικό *Φαίδων* παρουσιάζεται ανάμεσα στις θέσεις 791 έως 1010, με 2 εμφανίσεις στο δείγμα, ως το 994ο πιο συχνό όνομα (272ο ανάμεσα στα αντρικά), και υπολογίζεται να το έχουν 314 Έλληνες.

## Πρόσωπα με το όνομα Φαίδων

* Φαίδων ο Ηλείος (4ος αι. π.Χ.), φιλόσοφος από την Ήλιδα που παρευρέθηκε στο θάνατο του Σωκράτη· ο Πλάτων ονόμασε έναν από τους διαλόγους του *[[Φαίδων (διάλογος)|Φαίδων]]*.
* Φαίδων Κουκουλές (1881–1956), βυζαντινολόγος και μέλος της Ακαδημίας Αθηνών
* Φαίδων Γκιζίκης (1917–1999), στρατηγός και πρόεδρος της Δημοκρατίας.
* Φαίδων Ματθαίου (1924–2011), διεθνής παίκτης και προπονητής καλαθοσφαίρισης.
* Φαίδων Πατρικαλάκις (1935), εικαστικός.
* Φαίδων Γεωργίτσης (1939), ηθοποιός.
* Φαίδων Μαλιγκούδης (1941-2016), ομότιμος καθηγητής, σλαβολόγος.

## Εξωτερικοί σύνδεσμοι

## Παραπομπές

Κατηγορία:Ανδρικά ελληνικά ονόματα
Κατηγορία:Αρχαία ελληνικά ονόματα
CryoSat-1

Ο **CryoSat-1** ήταν δορυφόρος της ESA ο οποίος χάθηκε κατά την εκτόξευση το 2005. Θα ήταν τμήμα του προγράμματος CryoSat που ως στόχο έχει τη μελέτη των παγοκαλυμμάτων στους πόλους της Γης.

## Περιγραφή
Ο δορυφόρος θα λειτουργούσε σε χαμηλή περιγήινη τροχιά για τρία χρόνια. Είχε μάζα 750&nbsp;kg και κύριο όργανό του ήταν το SIRAL, που θα χρησιμοποιούσε ραντάρ για να καθορίζει και να παρακολουθεί το ύψος του προκειμένου να μετρηθεί η ανύψωση του πάγου. Χάρη στο ραντάρ θα γίνονταν επίσης απεικόνιση των παγοκαλυμμάτων. Επίσης διέθετε ανακλαστήρες που θα επέτρεπαν τη διεξαγωγή μετρήσεων προκειμένου να ελέγχονται τα δεδομένα του DORIS.

## Αποστολή
Εκτοξεύτηκε από το κοσμοδρόμιο του Πλεσέτσκ στη Ρωσία την 8η Οκτωβρίου 2005 (15:02:00&nbsp;UTC) με πύραυλο Rokot που διέθετε ανώτερο στάδιο Briz-KM. Η εντολή διακοπής πυροδότησης των προωθητήρων του δεύτερου σταδίου του πυραύλου έλλειπε από το σύστημα ελέγχου πτήσης με συνέπεια να παραμείνει σε λειτουργία μέχρι να εξαντλήσει τα καύσιμά του. Το δεύτερο στάδιο δεν αποσυνδέθηκε από το Briz-KM με συνέπεια να μην μπορέσει το σκάφος να τεθεί σε τροχιά. Επανήλθε στην ατμόσφαιρα, πάνω από τον Αρκτικό Ωκεανό. Ο CryoSat-1 αντικαταστάθηκε από τον CryoSat-2 που στάλθηκε στο διάστημα το 2010.

## Δείτε επίσης
* Διαστημικές αποστολές το 2005

## Παραπομπές


Κατηγορία:Διαστημικές αποστολές το 2005
Κύπελλο Ελλάδος υδατοσφαίρισης ανδρών 2016

Το Κύπελλο Ελλάδος πόλο ανδρών της περιόδου 2015-16 διεξήχθη με τη συμμετοχή δώδεκα ομάδων, οι 11 από την Α1 κατηγορία και του ΝΟ Πατρών απο την Α2. Τον τίτλο κατέκτησε ο '''Ολυμπιακός''' για 18η φορά στην ιστορία του.

## Προκριματική φάση

## Προημιτελικοί

## 17ο Final Four
Διεξήχθη στις 27 και 28 Μαΐου 2016 στο κολυμβητήριο του Λαιμού στη Βουλιαγμένη.

## Κατάταξη

#  **[[Αρχείο:630px_seven_vertical_stripes_HEX-ED1C24_and_White.svg|24x24εσ|630px seven vertical stripes HEX-ED1C24 and White]]** Ολυμπιακός: **Κυπελλούχος Ελλάδος 2016**
# 24px Ν.Ο. Βουλιαγμένης
# 24px Εθνικός και 

## Εξωτερικοί σύνδεσμοι
Απόλυτος κυρίαρχος με κύπελλο και νταμπλ ο Ολυμπιακός.

2016
Κατηγορία:Υδατοσφαίριση το 2016
Κόλπος της Πλακεντίας

thumb|right|275px|Ο Κόλπος της Πλακεντίας, ο μεγάλος νοτιοανατολικός κόλπος της Νέας Γης
Ο **Κόλπος της Πλακεντίας** (στη γαλλική: *Baie de Plaisance*) είναι μεγάλος κόλπος στη νοτιοανατολική ακτή της Νέας Γης, νήσου στον Κόλπο του Αγίου Λαυρεντίου στον Καναδά. Σχηματίζεται μεταξύ των δύο νοτιοανατολικών χερσονήσων Μπουρίν (δυτικά) και Αβαλόν (ανατολικά), με κατεύθυνση αναπτύξεως από νότια-νοτιοδυτικά προς βόρεια-βορειοανατολικά, και έχει μήκος περίπου 100 χιλιόμετρα. Επί της δυτικής πλευράς του εσωτερικού του κόλπου και παράλληλα προς την ακτή αναπτύσσεται συστάδα νήσων και νησίδων που αναδεικνύουν ένα ειδυλλιακό τοπίο και μετατρέπουν το θαλάσσιο χώρο σε σπουδαίο αλιευτικό πεδίο.

Ακολουθώντας την ιστορία της νήσου από τον 16ο αιώνα, όταν έφθασαν οι πρώτοι Ευρωπαίοι και τέθηκε υπό γαλλική κυριαρχία, αναπτύχθηκε οικιστικά η ανατολική ακτή του κόλπου, όπου και η μεγαλύτερη πόλη Πλακεντία που του έδωσε την ονομασία του. Με τη συνθήκη της Ουτρέχτης το 1713 η νήσος περιήλθε στην αγγλική κυριαρχία. Το Κασλ Χιλ, περιοχή με παλαιές γαλλο-αγγλικές οχυρώσεις κοντά στην ομώνυμη πόλη, αποτελεί εθνικό ιστορικό μνημείο. Άλλοι οικισμοί γύρω από τον κόλπο είναι το Μπουρίν και η Μαιρυστάουν.

Στη διάρκεια του Β' Π.Π. και περί το μέσο της ανατολικής ακτής του κόλπου δημιουργήθηκε ο ναυτικός σταθμός Αργεντίας, που μεταβιβάστηκε στις ΗΠΑ στα πλαίσια του Νόμου Εκμισθώσεων και Δανεισμού, και η λειτουργία του άρχισε στις 15 Ιουλίου 1941. Εντός του κόλπου και προ αυτού του σταθμού στις 9 και 10 Αυγούστου του ίδιου έτους πραγματοποιήθηκε με άκρα μυστικότητα η ιστορική συνάντηση του Αμερικανού προέδρου Φραγκλίνου Ρούζβελτ και του Βρετανού πρωθυπουργού Ουίνστον Τσώρτσιλ, η καλούμενη και Διάσκεψη του Ατλαντικού, όπου υπογράφηκε η ιστορική συμφωνία που έλαβε την ονομασία «Χάρτης του Ατλαντικού» και δημοσιοποιήθηκε 4 ημέρες αργότερα, στις 14 Αυγούστου.

## Πηγές
* *Νεώτερον Εγκυκλοπαιδικόν Λεξικόν Ηλίου*, τόμ. Γ΄, σελ. 437
* *Τα Υπέρ και τα Κατά - Ρούζβελτ* (τόμ. 11ος), Φάκελλοι Mondadori, ελληνική έκδοση Φυτράκης, Αθήναι 1972, σελ. 146

Πλακεντια
Ντράγκαν Λάμποβιτς

Ο **Ντράγκαν Λάμποβιτς** (Προκούπλιε, 20 Απριλίου 1987 - Βελιγράδι, 9 Μαΐου 2025) ήταν Σέρβος καλαθοσφαιριστής. Με ύψος 2.07μ. αγωνιζόταν στη θέση του πάουερ φόργουορντ.

## Σταδιοδρομία
Ο Λάμποβιτς εντάχθηκε σε ηλικία δεκαπέντε ετών στις ακαδημίες της Ζελέζνικ, αγωνιζόμενος για πρώτη φορά με την ανδρική ομάδα την αγωνιστική περίοδο 2003-04 και το 2005-06 δόθηκε ως δανεικός στην Μπόρακ Τσάτσακ. Το 2007, επέστρεψε στη Ζελέζνικ και κέρδισε το κύπελλο Σερβίας, ενώ δύο χρόνια αργότερα αναδείχθηκε πρώτος σκόρερ της Αδριατικής λίγκας, με 18.0 πόντους ανά αγώνα.

Τον Ιανουάριο του 2010, μεταγράφηκε στην ομάδα του Άρη Θεσσαλονίκης, με τον οποίο αγωνίστηκε σε μόλις τρεις αγώνες, χωρίς να σκοράρει. Δύο μήνες αργότερα, υπέγραψε στους Σκάιλαϊνερς Φρανκφούρτης, παραμένοντας μέχρι το τέλος της χρονιάς.

Την επόμενη χρονιά, φόρεσε τη φανέλα της ρωσικής Γενισέι Κρασνόγιαρσκ, συνεχίζοντας κατά σειρά στη Σαμάρα και τη Νίζνι Νόβγκοροντ. Το 2013-14, υπέγραψε στην πολωνική Κόζαλιν, από την οποία αποχώρησε τον Ιανουάριο του 2014, όταν μεταγράφηκε στην τουρκική Αλιάγκα Πετκίμ, όπου παρέμεινε για τρεις μήνες, πριν μεταγραφεί στην Αλ Ριγιάντι από τον Λίβανο.

Τη σεζόν 2014-15, αγωνίστηκε με την Ασεσόφτ Πλοϊέστι από τη Ρουμανία και το καλοκαίρι του 2015 υπέγραψε στην τουρκική Ιστανμπούλ. Ολοκλήρωσε τη χρονιά στη Φινλανδία, πριν συνεχίσει το καλοκαίρι του 2016 στην Κάρπος Σοκόλι της Βόρειας Μακεδονίας.

Στην τελευταία σεζόν της καριέρας του (2018-19) βρέθηκε στην Φινλανδία, όπου με την φανέλα της Νόκια είχε 14 πόντους και 5.6 ριμπάουντ μέσο όρο με 39.5% στα τρίποντα σε 28 λεπτά συμμετοχής, πριν αποσυρθεί από τα παρκέ.

## Τίτλοι-Διακρίσεις

### Συλλογικοί

#### Ζελέζνικ

* 2x Κύπελλο Σερβίας (2005, 2007)

#### Σαμάρα

* Κύπελλο Ρωσίας (2012)

#### Κάρπος Σόκολι

* Κύπελλο Βόρειας Μακεδονίας (2017)

### Ατομικοί

* MVP Κυπέλλου Σερβίας (2007)
* Πρώτος σκόρερ Αδριατικής Λίγκα (2009)

## Θάνατος
Απεβίωσε στις 9 Μαΐου 2025, από ανακοπή καρδιάς, σε ηλικία 38 ετών.

## Παραπομπές


## Πηγές
* Dragan Labovic - Eurobasket
* Dragan Labovic - DraftExpress 

Κατηγορία:Σέρβοι καλαθοσφαιριστές
Κατηγορία:Καλαθοσφαιριστές Εθνικής Σερβίας
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ΦΜΠ Ζελέζνικ
Κατηγορία:Καλαθοσφαιριστές Σκαϊλάινερς Φρανκφούρτης
Κατηγορία:Καλαθοσφαιριστές λιβανέζικων συλλόγων
Κατηγορία:Καλαθοσφαιριστές ΤΣΚ ΒΒΣ Σαμάρα
Κατηγορία:Καλαθοσφαιριστές ρουμανικών συλλόγων
Κατηγορία:Καλαθοσφαιριστές πολωνικών συλλόγων
NGC 3201

Το **[[Νέος Γενικός Κατάλογος|NGC]] 3201** είναι σφαιρωτό σμήνος στον αστερισμό Ιστία. Το ανακάλυψε ο αστρονόμος Τζέιμς Ντάνλοπ (James Dunlop) στις 28 Μαΐου 1826 και το κατέγραψε το επόμενο έτος στον κατάλογό του. 

Η συγκέντρωση αστέρων στην κεντρική περιοχή του είναι ιδιαίτερα χαμηλή και η ακτινική ταχύτητα ασυνήθιστα υψηλή: 490&nbsp;km/s, μεγαλύτερη από οποιοδήποτε άλλο γνωστό σμήνος. Παρόλο που είναι υψηλή, δεν ξεπερνά την ταχύτητα διαφυγής του Γαλαξία μας. Απέχει περίπου 16.300&nbsp;έτη φωτός από την Γη και εκτιμάται πως έχει 254.000 φορές την μάζα του Ήλιου. This cluster is about 10.24&nbsp;billion years old.

Βάσει των στοιχείων που είναι γνωστά (μέχρι το 2010), μόνον το NGC 3201 και το Μεσιέ 4 έχουν ξεκάθαρα ανομοιογενείς αστρικούς πληθυσμούς.

## Παραπομπές

## Αναφορές

## Εξωτερικοί σύνδεσμοι
* 

3201
Κατηγορία:Ιστία (αστερισμός)
Κατηγορία:Σφαιρωτά σμήνη
Ιρανοί

Αρχείο:NCRI President-elect Maryam Rajavi -Villepinte June 2012.jpg|Έμμα Μάγιερς
Οι **Ιρανοί** ή **Ιρανικοί λαοί**  είναι μια εκτεταμένη Ινδο-Ευρωπαϊκή εθνογλωσσική ομάδα που αποτελείται από ομιλητές των Ιρανικών γλωσσών.

Πιστεύεται οι Πρωτοϊρανοί ότι έχουν αναδειχθεί ως ένας ξεχωριστός κλάδος των Ινδοϊρανών στην Κεντρική Ασία στα μέσα της 2ης π.Χ. χιλιετίας. Στο αποκορύφωμα της επέκτασής τους στα μέσα της 1ης χιλιετίας π.Χ., η επικράτεια των ιρανικών λαών απλωνόταν κατά μήκος του Ιρανικού υψιπέδου και σε ολόκληρη την Ευρασιατική Στέπα από τη Μεγάλη Ουγγρική Πεδιάδα στα δυτικά μέχρι το Οροπέδιο Όρντος στα ανατολικά. Οι δυτικές ιρανικές Περσικές Αυτοκρατορίες ήρθαν για να κυριαρχήσουν σε ένα μεγάλο μέρος του αρχαίου κόσμου τότε, αφήνοντας μια σημαντική πολιτιστική κληρονομιά, ενώ οι ανατολικοί ιρανικοί νομάδες της στέπας έπαιξαν καθοριστικό ρόλο στην ανάπτυξη του ευρασιατικού νομαδισμού και το Δρόμο του Μεταξιού. 

Οι αρχαίοι ιρανικοί λαοί περιλαμβάνουν τους Βάκτριους, Δάες, Μασσαγέτες, Πέρσες, Μήδους, Χοράσμιους, Πάρθιους, Σάκες, Σαρμάτες, Σκύθες, Σόγδιους, και άλλους λαούς στην Κεντρική Ασία, την Καυκασία, την Ανατολική Ευρώπη, και το Ιρανικό Υψίπεδο.

Στην 1η χιλιετία μ.Χ. η περιοχή εγκατάστασής τους μειώθηκε ως αποτέλεσμα των σλαβικών, γερμανικών, τουρκικών και μογγολικών επεκτάσεων, και πολλοί υποβλήθηκαν σε εκσλαβισμό,  και εκτουρκισμό. Οι ιρανικοί λαοί στη σημερινή εποχή περιλαμβάνουν τους Αζέρους, Βαλούχους, Κούρδους, Γκιλάκους, Λούρς, Μαζαντεράνους, Οσσέτιους, Παστούν, Παμίρους, Πέρσες, Τατζίκους, Ταλείς, Ουάχους, και Γιαγνόμπους. Η τρέχουσα κατανομή τους εξαπλώνεται σε όλο την ιρανικό οροπέδιο, και εκτείνεται από τον Καύκασο στα βόρεια μέχρι το Περσικό Κόλπο στο νότο, και από το Σιντζιάνγκ στα ανατολικά μέχρι την ανατολική Τουρκία στη Δύση –  μια περιοχή που ονομάζεται μερικές φορές η «ιρανική πολιτιστική ήπειρος», ή Μείζον Ιράν από ορισμένους μελετητές, και αντιπροσωπεύει το εύρος των ιρανικών γλωσσών και της σημαντικής επιρροής των ιρανικών λαών, μέσω της γεωπολιτικής επιρροής του «Μείζονος Ιράν».

## Παραπομπές


## Εξωτερικοί σύνδεσμοι

*Balanovsky, Oleg, et al. "Deep phylogenetic analysis of haplogroup G1 provides estimates of SNP and STR mutation rates on the human Y-chromosome and reveals migrations of Iranic speakers." PLoS One 10.4 (2015): e0122968.


Κατηγορία:Πληθυσμιακές ομάδες στη Μέση Ανατολή
Κατηγορία:Σύγχρονοι ινδοευρωπαϊκοί λαοί
Ο κακός δρόμος

Ο τίτλος **Ο κακός δρόμος** μπορεί να αναφέρεται:

* Ο κακός δρόμος (μυθιστόρημα)
* Ο κακός δρόμος (ταινία)
Πανεπιστήμιο της Δαμασκού

Το **Πανεπιστήμιο της Δαμασκού** (Αραβικά: جامعة دمشق, Jāmi'atu Dimask) είναι το μεγαλύτερο και αρχαιότερο πανεπιστήμιο στη Συρία, που βρίσκεται στην πρωτεύουσα Δαμασκό και έχει πανεπιστημιουπόλεις και σε άλλες πόλεις της Συρίας. Ιδρύθηκε το 1923 με τη συγχώνευση της Ιατρικής Σχολής (ίδρυση 1903) και του Ινστιτούτου Δικαίου (ίδρυση 1913). Μέχρι το 1958 ονομαζόταν το Πανεπιστήμιο της Συρίας, αλλά το όνομα άλλαξε μετά την ίδρυση του Πανεπιστημίου του Χαλεπίου. Υπάρχουν εννέα δημόσια πανεπιστήμια και περισσότερα από δέκα ιδιωτικά στη Συρία. Το πανεπιστήμιο βρίσκεται στη θέση 4.404 παγκόσμια και στη θέση 114 στον αραβικό κόσμο σύμφωνα με την «Ιστομετρική Κατάταξη των Πανεπιστήμιων του Κόσμου».

Το Πανεπιστήμιο της Δαμασκού αποτελείται από διάφορες σχολές, ιδρύματα τριτοβάθμιας εκπαίδευσης, ενδιάμεσους οργανισμούς και μια σχολή νοσηλευτικής. Ένα από τα θεσμικά του όργανα ειδικεύεται στη διδασκαλία της αραβικής γλώσσας σε αλλοδαπούς, και θεωρείται το μεγαλύτερο όργανο του είδους του στον αραβικό κόσμο.

## Ιστορικό
Το πανεπιστήμιο της Δαμασκού είναι το αρχαιότερο ίδρυμα τριτοβάθμιας εκπαίδευσης στη Συρία, και θεωρείται η μητέρα όλων των πανεπιστημίων της Συρίας. Έχει την προέλευσή του στο Ιατρικό Ινστιτούτο (ιδρύθηκε το 1901) με το όνομα το «Πανεπιστήμιο της Συρίας" το 1923. Η παρούσα ονομασία του ανακοινώθηκε το 1953 μετά την ίδρυση νέων σχολών.

## Παραπομπές σημειώσεις


## Φωτοθήκη

 Image:Damascus university internal view.jpg |Διοίκηση
 Image:Faculty of Medicine Damascus2.jpg |Σχολή Ιατρικής
 Image:Pharmacy damascus univ.jpg |Σχολή Φαρμακευτικής
 Image:Faculty of Architecture in Damascus.jpg |Σχολή Αρχιτεκτονικής
 Image:Faculty of Economics in Damascus.jpg |Σχολή Οικονομικών
 Image:Faculty of Civil Engineering-Damascus.jpg |Σχολή Πολιτικών Μηχανικών


## Εξωτερικοί σύνδεσμοι
*Education in Damascus στο DMOZ

Κατηγορία:Πανεπιστήμια στη Συρία
Φαρούκ της Αιγύπτου

Ο **Φαρούκ Α΄ της Αιγύπτου** (11 Φεβρουαρίου 1920 - 18 Μαρτίου 1965) ήταν ο τελευταίος βασιλιάς της Αιγύπτου και του Σουδάν, διαδεχόμενος τον πατέρα του, Φουάτ Α΄ της Αιγύπτου, το 1936.

Γνωστός όχι για τις ηγετικές και διοικητικές του ικανότητες, αλλά για την αδυναμία του στις γυναίκες, την κραιπάλη και το καλό φαγητό, ο Φαρούκ παντρεύτηκε το 1938 τη Φαρίντα, με την οποία απέκτησε τρεις κόρες. Το 1948 πήρε διαζύγιο από τη Φαρίντα και το Μάιο του 1951 παντρεύτηκε τη 17χρονη Ναρριμάν Σαντέκ.

Τον Οκτώβριο του 1951, το αιγυπτιακό Κοινοβούλιο κατήργησε μονομερώς τη Σύμβαση Συγκυριαρχίας (1899) και ανακήρυξε τη μοναδική κυριαρχία της Αιγύπτου επί του Σουδάν με τον βασιλιά Φαρούκ Α΄ ως βασιλιά και των δύο κρατών, τίτλο τον οποίο δεν αναγνώρισαν ούτε οι Σουδανοί ούτε οι Άγγλοι.

Στις 26 Ιουλίου 1952 ο Φαρούκ παραιτήθηκε από το θρόνο, έπειτα από επανάσταση αξιωματικών του στρατού. Στις 18 Μαρτίου του 1965, έκπτωτος πλέον, έπαθε συμφόρηση σε γαλλικό εστιατόριο κοντά Ρώμη. Ήταν 45 ετών και ζύγιζε 135 κιλά. Μαζί του το βράδυ εκείνο βρισκόταν η μαρκησία Ίρμα Καπέτσε Μινούτολο αντί της συνηθισμένης συνοδού του..

## Παραπομπές


## Εξωτερικοί σύνδεσμοι
* 
*«Το χαστούκι» της Φρειδερίκης στον Βασιλιά της Αιγύπτου, Φαρούκ Α΄, κατά τη διάρκεια της κατοχής Μηχανή του Χρόνου
*Φαρούκ-Αποφθέγματα Γνωμικολογικόν
*Το Βασίλειο της Αιγύπτου (1922-1953) Παναγιώτης Δ. Καγκελάρης
*Τρεις Κεδαρίτες παίζουν πόκερ με το βασιλέα της Αιγύπτου Φαρούκ Κέδαρες

Κατηγορία:Βασιλείς της Αιγύπτου
ΚΑτηγορία:Δυναστεία του Μεχμέτ Αλή
Κατηγορία:Μεγαλόσταυρος του Τάγματος του Σωτήρος
Μπράνκο Ρόλιτς

Ο **Μπράνκο Ρόλιτς** είναι Σέρβος πρώην διεθνής πετοσφαιριστής, ο οποίος γεννήθηκε στην Μιτρόβιτσα του Κοσόβου στις 28 Σεπτεμβρίου 1981 και αγωνιζόταν ως ακραίος.

## Καριέρα
Ο Ρόλιτς ξεκίνησε την καριέρα του από την Βοϊβοντίνα, με την οποία αγωνίστηκε από το 2000 ως το 2006. Με την ομάδα του Νόβι Σαντ κατέκτησε το πρωτάθλημα Σερβίας και Μαυροβουνίου το 2004, όπως και το κύπελλο της χώρας για τρεις συνεχόμενες χρονιές, από το 2004 ως το 2006, φορώντας το περιβραχιόνιο του αρχηγού της ομάδας.

Την επόμενη σεζόν μεταγράφηκε στην τουρκική Χαλκμπάνκ και το καλοκαίρι του 2007 υπέγραψε στον Άρη, κατακτώντας με τους "κίτρινους" την έβδομη θέση του ελληνικού πρωταθλήματος.

Επέστρεψε στην Τουρκία και την Πόλις Ακαντέμισι για την σεζόν 2008-09, ενώ αποτέλεσε κομμάτι της σύνθεσης της Λαμίας από το 2009 ως το 2011, κατακτώντας την τέταρτη θέση του πρωταθλήματος στην πρώτη του χρονιά.

Μετά από ένα σύντομο πέρασμα από το Κατάρ, επέστρεψε στην Βοϊβοντίνα, όπου παρέμεινε μέχρι το καλοκαίρι του 2013. Για το πρώτο μισό της σεζόν 2013-14, φόρεσε και πάλι την φανέλα του Άρη, ολοκληρώνοντας την καριέρα του.

Υπήρξε διεθνής με την εθνική ομάδα της Σερβίας, για την οποία αγωνίστηκε σε 32 αγώνες.

## Παραπομπές


## Πηγές
* ROLJIC BRANKO - Greekvolley.com 
* Branko Roljic - VOLLEY TREND - Sport agency

Κατηγορία:Σέρβοι πετοσφαιριστές
Κατηγορία:Πετοσφαιριστές Άρη
Χασάν Αλί Μανσούρ

Ο **Χασάν Αλί Μανσούρ** (Απρίλιος 1923 – 27 Ιανουαρίου 1965) ήταν Ιρανός φιλελεύθερος πολιτικός, ο οποίος διετέλεσε πρωθυπουργός από το 1964 έως το 1965.

## Πολιτική σταδιοδρομία
Γιος πρωθυπουργού και άνθρωπος του στενού περιβάλλοντος του σάχη Μοχάμεντ Ρεζά Παχλαβί, ο Μανσούρ ίδρυσε με την υποστήριξη 150 βουλευτών το Νέο Κόμμα του Ιράν, αμέσως μετά τις εκλογές του Σεπτεμβρίου του 1963, το αποτέλεσμα των οποίων αμφισβήτησε μερίδα του πολιτικού κόσμου. Τον  Μάρτιο του 1964 διορίστηκε πρωθυπουργός. 

## Δολοφονία
Στις 22 Ιανουαρίου 1965, ένας νεαρός άνδρας τον πυροβόλησε έξω από το κοινοβούλιο και ο πρωθυπουργός μεταφέρθηκε βαρύτατα τραυματισμένος σε νοσοκομείο της Τεχεράνης. Πέντε ημέρες μετά την απόπειρα υπέκυψε στα τραύματά του και κηδεύτηκε με όλες τις τιμές. Ο δολοφόνος του, Μωχάμεντ Μποκαραΐ, οπαδός του Ρουχολάχ Χομεϊνί, και τρεις ακόμη συνωμότες καταδικάστηκαν σε θάνατο το Μάιο του 1965.

## Παραπομπές


Κατηγορία:Πρωθυπουργοί του Ιράν
Κατηγορία:Δολοφονημένοι πολιτικοί
Προεδρικές εκλογές 2015 στη Γουινέα

**Προεδρικές εκλογές** διενεργήθηκαν στη  Γουινέα στις 11 Οκτωβρίου 2015. Το αποτέλεσμα ήταν η νίκη από τον πρώτο γύρο για τον πρόεδρο Αλφά Κοντέ, ο οποίος συγκέντρωσε το 58% των ψήφων.

## Πλαίσιο
Τον Δεκέμβριο του 2013 η επιδημία του ιού Έμπολα που ξεκίνησε από τη Γουινέα μεταδόθηκε στις όμορες Σιέρα Λεόνε και Λιβερία. Την περίοδο των εκλογών η επιδημία είχε τελειώσει, παρότι είχαν σημειωθεί ορισμένα ήσσονος σημασίας κρούσματα.

Τα 7 κόμματα της αντιπολίτευσης ζήτησαν την αναβολή της ψηφοφορίας, επικαλούμενα παρατυπίες κατά τη διαδικασία εγγραφής στους εκλογικούς καταλόγους. Ωστόσο, τα αιτήματά τους απορρίφθηκαν από την ανεξάρτητη εφορευτική επιτροπή (CENI). Εξάλλου, το Ανώτατο Δικαστήριο απέρριψε και προσφυγή για αναβολή των εκλογών από τον πρώην πρωθυπουργό, Σελού Ντιαλέν Ντιαλό.

## Εκλογικό σύστημα
Οι εκλογές διεξήχθησαν με το σύστημα των δύο γύρων. Αυτό σημαίνει ότι θα διεξαγόταν και δεύτερος γύρος σε περίπτωση που δεν θα υπήρξε υποψήφιος που να συγκεντρώνει ποσοστό άνω του 50% των ψήφων στον πρώτο γύρο. Ο πρόεδρος έχει δικαίωμα επανεκλογής μόνο μία φορά.

## Εκστρατεία και διεξαγωγή
Συνολικά 8 ήταν οι υποψήφιοι που διεκδίκησαν την προεδρία, ανάμεσα στους οποίους και ο πρόεδρος Αλφά Κοντέ. Το UFDG διόρισε ως υποψήφιό του τον Ντιαλό στις 25 Ιουλίου 2015 και άλλους. 
Κατά την προεκλογική εκστρατεία σημειώθηκαν περιστατικά βίας. Μόνο την εβδομάδα πριν την ψηφοφορία, σκοτώθηκαν 10 άτομα σε συγκρούσεις ανάμεσα σε υποστηρικτές των μονομάχων για τις προεδρικές εκλογές και στις δυνάμεις ασφαλείας.

Οι κάλπες άνοιξαν στις 7 το πρωί και έκλεισαν στις 6 το απόγευμα και τα εθνικά σύνορα έκλεισαν την ημέρα της ψηφοφορίας. Η κυκλοφορία επετράπη μόνο στους εκλογικούς παρατηρητές, τους κυβερνητικούς αξιωματούχους και στις δυνάμεις ασφαλείας, σύμφωνα με προεδρικό διάταγμα. Παρατηρητές έστειλαν στην περιοχή τόσο η Αφρικανική Ένωση όσο και η Ευρωπαϊκή Ένωση.

## Αποτελέσματα
Δεν χρειάστηκε η διεξαγωγή 2ου γύρου, καθώς επανεξελέγη πρόεδρος ο Αλφά Κοντέ, με ποσοστό 57,8% των ψήφων. Τα τελικά αποτελέσματα ανακοινώθηκαν από το Συνταγματικό Δικαστήριο στις 31 Οκτωβρίου 2015 και ήταν πολύ κοντά στα προσωρινά αποτελέσματα που είχε ανακοινώσει η ανεξάρτητη εκλογική επιτροπή. Η δεύτερη θητεία του Κοντέ ξεκίνησε στις 21 Δεκεμβρίου.
Ο Ντιαλό και ο Τουρέ κατήγγειλαν νοθεία. 

## Παραπομπές


2015
Γουινεα
Αμερικανικό Πανεπιστήμιο της Βηρυτού

Το **Αμερικανικό Πανεπιστήμιο της Βηρυτού** (AUB), (Αραβικά: الجامعة الأميركية في بيروت) είναι ιδιωτικό, κοσμικό και ανεξάρτητο πανεπιστήμιο στην Βηρυτό του Λιβάνου. Πτυχία που απονέμονται στο Αμερικανικό Πανεπιστήμιο της Βηρυτού καταχωρούνται επισήμως στο *New York Board of Regents*.

## Κατάταξη και διοίκηση
Το πανεπιστήμιο κατατάσσεται ως Νο 1 πανεπιστήμιο στο Λίβανο και μεταξύ των κορυφαίων 250 πανεπιστήμιων του κόσμου από την QS World University Rankings.

Το Αμερικανικό Πανεπιστήμιο της Βηρυτού διοικείται από αυτόνομο Διοικητικό Συμβούλιο και προσφέρει προγράμματα που οδηγούν σε πτυχίο, μεταπτυχιακό, διδακτορικό. Συνεργάζεται με πολλά πανεπιστήμια σε όλο τον κόσμο, κυρίως με το Πανεπιστήμιο Κολούμπια, με την Ιατρική Σχολή και τη Σχολή Επιστημών Υγείας του πανεπιστημίου Τζορτζ Ουάσινγκτον, τη Σχολή Ιατρικής του Πανεπιστημίου Τζονς Χόπκινς και το Πανεπιστήμιο του Παρισιού. Ο σημερινός πρύτανης είναι Φάντλο Ρ. Χούρι, M.D.

## Οικονομικά και πανεπιστημιούπολη
Το Αμερικανικό Πανεπιστήμιο της Βηρυτού (AUB) έχει λειτουργικό προϋπολογισμό ύψους 300 εκατομμυρίων δολαρίων με κληροδότημα περίπου 500 εκατομμυρίων δολαρίων. Η πανεπιστημιούπολη αποτελείται από 64 κτίρια, συμπεριλαμβανομένου του Ιατρικού Κέντρου του Αμερικανικού Πανεπιστημίου της Βηρυτού (AUBMC, παλαιότερα γνωστό ως AUH. - American University Hospital) με 420 κλίνες, 5 βιβλιοθήκες, 3 μουσεία και 7 κοιτώνες. Σχεδόν το ένα πέμπτο των φοιτητών του AUB παρακολούθησαν δευτεροβάθμια ή τριτοβάθμια εκπαίδευση έξω από τον Λίβανο πριν εγγραφούν στο AUB. Οι απόφοιτοι του πανεπιστημίου κατοικούν σε περίπου 100 χώρες σε όλο τον κόσμο και η γλώσσα διδασκαλίας είναι τα Αγγλικά.

## Παραπομπές σημειώσεις


## Εξωτερικοί σύνδεσμοι

* 
*  Middle States Commission on Higher Education
* الجامعة الأمريكية في بيروت AUB

Κατηγορία:Πανεπιστήμια στον Λίβανο
Κατηγορία:Βηρυτός
Κρίστοφερ Λόικ

Ο **Κρίστοφερ Λόικ** (Christopher Jorebon Loeak, 1952-) ήταν ο Πρόεδρος των Νήσων Μάρσαλ από το 2012 ως το 2016. Εξελέγη από το κοινοβούλιο τον Ιανουάριο του 2012, έπειτα από τις γενικές εκλογές του 2011.

## Προσωπική ζωή
Γεννήθηκε στην ατόλη  Αϊλινγκλάπλαπ στις 11 Νοεμβρίου 1952. Παρακολούθησε μαθήματα στο σχολείο δευτεροβάθμιας εκπαίδευσης των Μάρσαλ και στη συνέχεια σπούδασε στο Πανεπιστήμιο της Χαβάης και στη Νομική Σχολή του Πανεπιστημίου Γκονζάγκα. Ο Λόι μιλά την μαρσαλέζικη γλώσσα και την αγγλική. Είναι παντρεμένος με την Λάιομ Ανόνο Λόικ και έχουν 3 παιδιά και 8 εγγόνια.

## Πολιτική σταδιοδρομία
Ο Λόικ εξελέγη για πρώτη φορά στη *[[Nitijela]]* το 1985 εκπροσωπώντας την γενέτειρά του.  Υπηρέτησε στην κυβέρνηση του προέδρου Αμάτα Καμπούα ως υπουργός Δικαιοσύνης από το 1988 ως το 1992. Έγινε υπουργός Κοινωνικών Υπηρεσιών από το 1992 ως το 1996 οπότε ο Κούνιο Λεμάρι έγινε υπηρεσιακός πρόεδρος και ο Λόικ ανέλαβε υπουργός Παιδείας, χαρτοφυλάκιο στο οποίο έμεινε επί διετία. Επί προεδρίας του Ιμάτα Κμαπούα ανέλαβε στο αξίωμα του Ralik Chain των νησιών το 1998, αξίωμα στο οποίο έμεινε για έναν χρόνο. Παράλληλα ανέλαβε βοηθός υπουργός παρά τω Προέδρω το 1999.

Επανεξελέγη βουλευτής το 2007. Επανήλθε στην κυβέρνηση το 2008 ως βοηθός υπουργός παρά τω Προέδρω Λιτόκουα Τομέινγκ.

### Πρόεδρος
Ο Λόικ έγινε πρόεδρος των Νήσων Μάρσαλ στις αρχές του 2012 όταν εξελέγη. Επικράτησε του Τζουρελάνγκ Ζεντκάια με 21 ψήφους έναντι 11. Ο Ζεντκάια συμφώνησε να συνεργαστεί με την νέα κυβέρνηση.

Στις αρχές του 2016 τον διαδέχθηκε στο προεδρικό αξίωμα ο Κάστεν Νέμρα.

## Παραπομπές


## Εξωτερικοί σύνδεσμοι

* Δήλωση του Προέδρου Κρίστοφερ Λόικ στην 67η Γενική Συνέλευση των Ηνωμένων Εθνών, 25-9-2012

Κατηγορία:Πρόεδροι των Νήσων Μάρσαλ
Ιερά Μητρόπολις Αρκαλοχωρίου, Καστελλίου και Βιάννου

Η **Ιερά Μητρόπολις Αρκαλοχωρίου, Καστελλίου και Βιάννου** είναι μία από τις οκτώ Μητροπόλεις, οι οποίες μαζί με την Αρχιεπισκοπή Κρήτης συναποτελούν την Εκκλησία της Κρήτης, ημιαυτόνομη Ορθόδοξη Εκκλησία υπαγόμενη στο Οικουμενικό Πατριαρχείο. 

Η Μητρόπολη έχει έδρα της το Αρκαλοχώρι Μονοφατσίου και περιλαμβάνει τμήματα της περιφερειακής ενότητας Ηρακλείου και συγκεκριμένα οικισμούς των νυν δήμων Μινώα Πεδιάδος, Βιάννου, Χερσονήσου και Αρχανών-Αστερουσίων, ή των τέων επαρχιών Πεδιάδος, Βιάννου και Μονοφατσίου. 

Μητροπολίτης της από την ίδρυσή της το 2001 είναι ο Ανδρέας Νανάκης.

## Ιστορικά στοιχεία
Η Ιερά Μητρόπολις Αρκαλοχωρίου, Καστελλίου και Βιάννου ιδρύθηκε το Σεπτέμβριο του 2001 με απόσπαση τμημάτων της Αρχιεπισκοπής Κρήτης και των Μητροπόλεων Γορτύνης και Αρκαδίας και Πέτρας και Χερρονήσου. Έχει έδρα της το Αρκαλοχώρι και καλύπτει γεωγραφικά την ανατολική ενδοχώρα και τα νότια του νομού Ηρακλείου. 

Ξεκίνησε την πορεία της με  πενιχρά μέσα, πολλές δυσκολίες και δυσεπίλυτα προβλήματα, διαθέτοντας μηδενικές υποδομές και εγκαταστάσεις. Εντός των ορίων της Μητροπόλεως, στον οικισμό Ζίντα Μονοφατσίου, εγκαινιάστηκε το 2015 ο Ιερός Ναός του Αγίου Χρυσοστόμου Σμύρνης, ο πρώτος Ναός της Κρήτης στη μνήμη του.

## Μητροπολίτης
Ο πλήρης τίτλος του εκάστοτε επισκόπου της εν λόγω Ιεράς Μητροπόλεως είναι: 
: «***Μητροπολίτης Αρκαλοχωρίου, Καστελλίου και Βιάννου, Υπέρτιμος και Έξαρχος Πεδιάδος***»

Tη θέση κατέχει σήμερα ο Καθηγητής της Θεολογικής Σχολής του Αριστοτέλειου Πανεπιστημίου Θεσσαλονίκης, εξ Ηρακλείου, Ανδρέας-Σταύρος Νανάκης, ο οποίος εξελέγη στις 3 Νοεμβρίου 2001.

## Αρχιερατικές περιφέρειες
Η εκκλησιαστική περιφέρεια της Ιεράς Μητροπόλεως διαιρείται στις ακόλουθες τρεις περιφέρειες, που φέρουν ελληνική κεφαλαιογράμματη αρίθμηση:

:**Α΄** Αρχιερατική Περιφέρεια Αρκαλοχωρίου. Περιλαμβάνει 22 ενορίες.
:**Β΄** Αρχιερατική Περιφέρεια Καστελλίου Πεδιάδος. περιλαμβάνει 24 ενορίες.
:**Γ΄** Αρχιερατική Περιφέρεια Σκινιά Μονοφατσίου. περιλαμβάνει 25 ενορίες.
:**Δ΄** Αρχιερατική Περιφέρεια Βιάννου. περιλαμβάνει 19 ενορίες.

## Ιερές Μονές
Στην περιφέρεια της Ιεράς Μητρόπολης στην οποία και υπάγονται φέρονται οι ακόλουθες Ιερές Μονές:
### Ανδρώες Μονές
: 1. Ιερά Μονή Τιμίου Προδρόμου Καλλέργη
: 2. Ιερά Μονή Αγία Μονή Βιάννου (Κοίμησις της Θεοτόκου)
: 3. Ιερά Μονή Αγίου Αντωνίου Άρβης

### Γυναικείες Μονές
: 1. Ιερά Μονή Αγίας Μαρίνας Βόνης

## Περιοδικές εκδόσεις
Από το έτος 2004 ξεκίνησε η κυκλοφορία του εντύπου **Πρόθεση**, το οποίο εκδίδεται σε τριμηνιαία βάση και το Εκκλησιαστικό Ημερολόγιο κατ' έτος.

## Υποσημειώσεις και παραπομπές
### Υποσημειώσεις

### Παραπομπές


## Πηγές
* Κονιδάρης Γ. Ι., *Αι επισκοπαί της Κρήτης μέχρι του ι΄ αιώνος*, Κρητικά Χρονικά, τομ. 7 (1953), σελ. 462-478
* Παπαγεωργίου Κωνσταντίνος, Δικαιϊκές πηγές του καθεστώτος της Εκκλησίας Κρήτης, εκδ. Επέκταση, Κατερίνη, 2004

## Εξωτερικοί σύνδεσμοι
* Ιστοσελίδα της Ιεράς Μητροπόλεως Αρκαλοχωρίου, Καστελλίου και Βιάννου

Αρκαλοχωριου

Κατηγορία:Περιφερειακή ενότητα Ηρακλείου
Βουκένταυρος

Ο όρος **Βουκένταυρος** μπορεί να αναφέρεται:

* **[[Βουκένταυρος (Αινειάδα)|Βουκένταυρος]]**: το πλοίο (τριήρης), που αναφέρει ο Βιργίλιος στην "Αινειάδα" του, με το οποίο διέφυγε ο Αινείας στην Ιταλία μετά την πτώση της Τροίας. 
* **[[Βουκένταυρος (Γαληνοτάτη Δημοκρατία της Βενετίας)|Βουκένταυρος]]**: το χρυσοποίκιλτο τελετουργικό πλοίο (γαλέρα), μεγάλων διαστάσεων, της Γαληνοτάτης Δημοκρατίας της Βενετίας, με το οποίο πραγματοποιούταν η τελετή της μνηστείας με τη θάλασσα, κατά τη διάρκεια της εορτής της Αναλήψεως στη Βενετία, από το 10ο ως τον 18ο αιώνα.
Κιτρέα η μυρτόφυλλος

Η **Κιτρέα η μυρτόφυλλος** *(*'Citrus myrtifolia**)'' ή άλλως η **ξινή μυρτόφυλλη νεραντζιά*', είναι ένα είδος [[εσπεριδοειδή|εσπεριδοειδούς]] *(Citrus)*, με φύλλωμα παρόμοιο με εκείνο της κοινής [[μυρτιά]]ς. Είναι συμπαγές [[δέντρο]] με μικρά [[Φύλλο (βοτανική)|φύλλα]] και χωρίς αγκάθια, που φτάνει το ύψος των τριών μέτρων και μπορεί να βρεθεί στη [[Μάλτα]], [[Λιβύη]], [[Λιγουρία]], [[Τοσκάνη]], [[Σικελία]], [[Καλαβρία]] και τις περιφέρειες της [[Ιταλία]]ς.

Οι καρποί του δέντρου μοιάζουν με μικρά [[πορτοκάλι]]α. Είναι ξινοί ή πικροί και κοινώς ονομάζονται από τους Ιταλούς με την ονομασία, *chinotto*. Αποτελούν ουσιαστικό παράγοντα αρωματικής γεύσης των περισσότερων Ιταλικών Αμάρι, του δημοφιλούς απεριτίφ *Campari* και σε αρκετές μάρκες ανθρακούχων αναψυκτικών, που γενικώς ονομάζονται «*chinotto*».

Η Κιτρέα η μυρτόφυλλος, ενίοτε φυτεύεται σε κήπους. Χάρις στον συμπαγή της όγκο, μπορεί επίσης να φυτευτεί σε γλάστρα ή άλλο δοχείο.

==Συνώνυμα==
[[Αρχείο:Citrus aurantium var. myritifolia 'Chinotto' - Sour orange.jpg|thumb|Το ξινό μυρτόφυλλο νεράντζι *chinoto*, στην Οικία *Linnean* στον Βοτανικό Κήπο του [[Μισούρι]].]]
* *Citrus aurantium* ποικ. *myrtifolia* Ker-Gawl. in Bot. Reg. vol. 4, t. 346, in textu. 1818.
* *Citrus pumila'' Marc. in Izv. Sochin. Obl. Sukhum. Stants. vol. 2. 1921.

## Πηγές
* Chandler, W. H., S. N. Hooper & M. J. Harvey - Evergreen orchards. Kimpton London 1958: 535 pp.
* Facciola, S. - Cornucopia. A source book of edible plants. Kampong Publ. Vista 1990: 677 pp.
* Hodgson, R. W. (1965): Taxonomy and nomenclature in the Citrus fruits (pp 317–331) - In: S. Krishnamurthi (ed.) - Advances in agriculture sciences and their applications Agric. Coll. Res. Inst. Coimbatore.
* Mortensen, E. & E. T. Bullard - Handbook of tropical and subtropical horticulture. (3. ed. 1966). Department of State Agency for International Development Washington 1964: 260 pp.
* Morton, J. F. (ed.) - Fruits of warm climates. Creative Resource System Winterville, N.C. 1987: 505 pp.
* Swingle, W. T. (1946): The botany of Citrus and its wild relatives of the orange subfamily (family Rutaceae, subfamily Aurantioideae) (pp 129–474) - In: H. J. Webber & L. D. Batchelor (eds.) - The citrus industry. Vol. 1. History, botany und breeding Univ. of California Press Berkeley: 1028 pp.
* Tanaka, T. - Species problem in Citrus. A critical study of wild and cultivated units of Citrus, based upon field studies in their native homes. Japanese Society for the Promotion of Science Ueno 1954: 152 pp.
* Webber, H. J. (1946): Cultivated varieties of Citrus (pp 475–668) - In: H. J. Webber & L. D. Batchelor (eds.) - The Citrus industry; 1. History, botany and breeding Univ. of California Press Berkeley: 1028 pp.

## Εξωτερικοί σύνδεσμοι (στα Αγγλικά)
* NCBI Taxonomy Database
* Mansfield's World Database of Agricultural and Horticultural Crops
* USDA Germplasm Resources Information Network (GRIN) entry

Κατηγορία:Κίτρος
Κίτρα
Κατηγορία:Καλλωπιστικά δέντρα
Κατηγορία:Εσπεριδοειδή